[{"text_idx": "#000004", "text": "Poblan\u0303s 2020 ke\u0302r pennan\u0303 Breizh"}, {"text_idx": "#000005", "text": "Anv ke\u0302riou\u0300 Breizh e brezhoneg"}, {"text_idx": "#000008", "text": "Breizh, eus ar rouantelezh mil bloaz d\u2019ar rannvro europat\nPenaos skrivan\u0303 ho chomlec\u2019h e brezhoneg?"}, {"text_idx": "#000009", "text": "Breizh, eus ar rouantelezh mil bloaz d\u2019ar rannvro europat"}, {"text_idx": "#000011", "text": "Atlas de Bretagne / Atlas Breizh, embannet gant Coop Breizh, a zo anezhan\u0303 ur gwir veaj dibar ha graet evit an holl dre ar c\u2019hartennou\u0300. Savet eo bet al levr-man\u0303 gant ur sell nevez-flamm ha gant un in\u0303fograferezh sklaer ha modern evit ma c\u2019hallo pep hini dizolein\u0303 hag addizolein\u0303 Breizh gant al liesseurt ez eo, kement-se gant ur 180 kartenn bennak hag ouzhpenn... Gant ar son\u0303j ober plijadur koulz d\u2019ar re a gar Breizh hag ar re a zo tik war ar c\u2019hartennou\u0300 eo bet kaset al labour da benn gant an daou genaozer, Mikael Bodlore-Penlaez ha Divi Kervella."}, {"text_idx": "#000012", "text": "Un atlas divyezhek ha Breizh he femp departamant"}, {"text_idx": "#000014", "text": "Un doare nevez da welet douaroniezh ar vro eo a vez kinniget gant Atlas de Bretagne / Atlas Breizh. Da heul pep kartenn ez eus un tamm skrid evit kaout ur c\u2019hompren gwelloc\u2019h eus an traou\u0300. Degas a ra an Atlas nevez-man\u0303 an alc\u2019hweziou\u0300 ret a-benn kompren gwelloc\u2019h douaroniezh, istor, ha sevenadur ar vro, pe, gant ur ster ledan, an tiriadou\u0300 a ya d\u2019ober buhez ar Vretoned. Seizh danvez pennan\u0303 a vez studiet lerc\u2019h-ouzh-lerc\u2019h: an hollved hag an Douar, an douaroniezh, ar sevenadur, an Istor, an tiriadou\u0300, ar sokioekonomiezh, an diawelou\u0300. Ar braz eus ar c\u2019hartennou\u0300 a zo nevez-flamm, hep o far ha kentan\u0303 o gwelet evit un darn; ar steredegou\u0300 pe al Loar e brezhoneg, an natur, ar sport, ar boued hag an evaj, pe c\u2019hoazh an amzer da zont gant ar pezh a c\u2019hallje Breizh dont da vezan\u0303 mard afe da get an holl skornegou\u0300 eus ar Bed. Diskouez a ra splann hag anat Atlas de Bretagne / Atlas Breizh ez eus c\u2019hoazh ur bern traou\u0300 da zizolein\u0303 ha da zeskin\u0303 diwar-benn Breizh."}, {"text_idx": "#000015", "text": "\u2022 Kartennour eo Mikael Bodlore-Penlaez ha labourat a ra war dachenn ar c\u2019he\u0302raozouriezh. Kaset en deus da benn meur a labour diwar-benn an douaroniezh evel an Atlas des Nations sans E\u0301tat en Europe deuet er-maez nevezik \u2019zo."}, {"text_idx": "#000017", "text": "Kensavet o deus an daou aozer ivez ar Guide des drapeaux bretons et celtes (Yoran Embanner, 2008)."}, {"text_idx": "#000021", "text": "Hil rouaned ha duged Breizh"}]